**Hysbysiad Preifatrwydd**

Mae'r hysbysiad hwn yn esbonio beth gallwch ei ddisgwyl pan fydd y Gyfadran Meddygaeth, Iechyd a Gwyddor Bywyd yn casglu eich gwybodaeth bersonol am y rhaglen gwirfoddolwyr

**Pwy yw'r Rheolydd Data a'i fanylion cyswllt:**

Prifysgol Abertawe yw'r rheolydd data ac mae'n ymrwymedig i amddiffyn hawliau unigolion yn unol â Deddf Diogelu Data 1998 y DU (y Ddeddf) a'r Rheoliad Cyffredinol ar Ddiogelu Data (y Rheoliad).

Mae gan Brifysgol Abertawe Swyddog Diogelu Data a gellir cysylltu â'r unigolyn hwnnw yn dataprotection@abertawe.ac.uk

**Pa wybodaeth rydym yn ei chasglu amdanoch chi?**

Byddwn yn gofyn am gasglu manylion, gan gynnwys eich enw, eich cyfeiriad a'ch manylion cyswllt chi a rhywun gallwn ni gysylltu â nhw mewn argyfwng; a byddwn yn cadw cofnodion o'ch gweithgareddau gwirfoddoli gyda'r Gyfadran. Byddwn hefyd yn nodi unrhyw ofynion arbennig sydd gennych, er enghraifft, anghenion dietegol, synhwyraidd neu symudedd.

**Sut rydym yn casglu gwybodaeth bersonol**

Rydym yn casglu gwybodaeth bersonol pan fyddwch chi'n penderfynu gwirfoddoli ac yn gadael eich manylion cyswllt ar ffurflen mynegiant o ddiddordeb neu yn eu hanfon atom drwy e-bost. Rydym hefyd yn casglu manylion personol gan ddefnyddio ffurflen a anfonir drwy e-bost i sicrhau ein bod yn gallu diwallu unrhyw anghenion sydd gennych, megis anghenion hygyrchedd neu ddietegol. Efallai byddwn hefyd yn trafod ac yn cwblhau Cynllun Personol Gadael mewn Argyfwng gyda chi os bydd angen un.

**Sut bydd eich gwybodaeth yn cael ei defnyddio?**

Caiff ei defnyddio i'n galluogi i gyfathrebu'n uniongyrchol â chi am ddigwyddiadau gwirfoddoli yn y Gyfadran. Defnyddir data am weithgareddau i fonitro a gwerthuso ein rhaglenni er mwyn darparu gwybodaeth am raglenni cynnwys y cyhoedd a chleifion y Gyfadran.

Mewn argyfwng, os ydych chi wedi rhoi manylion i ni am faterion iechyd a/neu anabledd, gallwn rannu'r rhain ag aelodau'r gwasanaethau brys a diogelwch er mwyn sicrhau eich iechyd a'ch diogelwch tra byddwch chi ar safleoedd y Brifysgol.

Byddwn yn cyfathrebu â chi drwy e-bost fel arfer, naill ai fel grŵp neu unigolion, er mwyn rhannu newyddion a diweddariadau am gyfleoedd gwirfoddoli. Byddwn yn cyfathrebu â chi yn unol â'ch dymuniadau. Gallwn gyfathrebu â chi drwy'r post os ydych chi'n gofyn am hyn yn benodol.

Yn unol ag Erthygl 6, rydym yn casglu gwybodaeth ar ôl gofyn i chi'n gyntaf am eich cydsyniad i'w chasglu a'i storio.

Mae prosesu'n angenrheidiol er mwyn cyflawni contract gwirfoddoli gyda chi. Yn unol ag Erthygl 9, mae prosesu data'n angenrheidiol at ddibenion cyflawni rhwymedigaethau'r Gyfadran o ran addysg ac ymchwil, a gwrthrych y data ym maes gwirfoddoli.

Os hoffech chi dynnu'ch cydsyniad yn ôl unrhyw bryd, e-bostiwch y cydlynydd gwirfoddoli.

**Am ba gyfnod y caiff eich gwybodaeth ei chadw?**

Byddwn yn cadw eich data ar ffeil am bum mlynedd ac yna byddwn yn adolygu hyn gyda chi am gywirdeb a'ch cydsyniad parhaus.

**Pa hawliau sydd gennych?**

Mae gennych hawl i gael mynediad at eich gwybodaeth bersonol, i wrthwynebu i'ch gwybodaeth bersonol gael ei phrosesu, i gywiro, dileu a chyfyngu ar fynediad at eich gwybodaeth bersonol a'i throsglwyddo. Ewch i dudalennau gwe Diogelu Data'r Brifysgol i gael rhagor o wybodaeth am eich hawliau.

**Diogelwch - pwy sy'n gallu cael mynediad at eich gwybodaeth?**

Caiff eich gwybodaeth bersonol ei chadw ar system gyfrifiadurol wedi'i diogelu gan gyfrinair ac ni fydd neb ond aelodau staff penodol yn cael mynediad ati. Yr aelodau staff hyn yn y Gyfadran fydd yr Arweinydd Academaidd ar gyfer cynnwys y cyhoedd a chleifion, staff sy'n hyrwyddwyr cynnwys gwirfoddolwyr iechyd ac aelodau staff y gwasanaethau proffesiynol sy'n gweithio'n uniongyrchol gyda rhaglenni addysgol penodol lle mae angen cynnwys defnyddwyr gwasanaeth.

Ni fydd data personol yn cael ei drosglwyddo i drydydd partïon na'i drosglwyddo y tu allan i'r Undeb Ewropeaidd.

Dylid cyflwyno ceisiadau neu wrthwynebiadau'n ysgrifenedig i Swyddog Diogelu Data'r Brifysgol:-

Swyddog Cydymffurfiaeth y Brifysgol (Rhyddid Gwybodaeth/Diogelu Data)

Swyddfa'r Is-ganghellor
Prifysgol Abertawe
Parc Singleton
Abertawe SA2 8PP

E-bost: dataprotection@abertawe.ac.uk

**Sut i gwyno**

Os ydych yn anfodlon ar y ffordd mae'ch data personol wedi cael ei brosesu, yn y lle cyntaf gallwch gysylltu â Swyddog Diogelu Data'r Brifysgol gan ddefnyddio'r manylion cyswllt uchod.

Os ydych yn parhau'n anfodlon wedi hynny, mae gennych hawl i gysylltu'n uniongyrchol â'r Comisiynydd Gwybodaeth a gofyn am benderfyniad. Gallwch gysylltu â'r Comisiynydd Gwybodaeth yn: -

Swyddfa'r Comisiynydd Gwybodaeth
Wycliffe House
Water Lane
Wilmslow
Swydd Gaer
SK9 5AF

www.ico.org.uk